open-index/open-wikipedia-markdown huggingface dataset:
Μαυριτανικές βουλευτικές εκλογές (2013)

**Βουλευτικές εκλογές διεξήχθησαν στη [[Μαυριτανία]] ** στις 23 Νοεμβρίου και στις 21 Δεκεμβρίου 2013. Η αντιπολίτευση δεν έλαβε μέρος στις εκλογές, καθώς έθεσε ως προαπαιτούμενο να παραιτηθεί ο πρόεδρος της χώρας πριν τη διεξαγωγή τους. Συνολικά 438 υποψήφιοι και 74 κόμματα διεκδίκησαν 147 έδρες στο Κοινοβούλιο.

Η αρχική ημερομηνία για τη διεξαγωγή των εκλογών ήταν η 1η Οκτωβρίου 2011, όμως στη συνέχεια οι εκλογές αναβλήθηκαν απανωτά λόγω της διαμάχης ανάμεσα στα κόμματα της κυβέρνησης και της αντιπολίτευσης, για τις 16 Οκτωβρίου 2011, 31 Μαρτίου 2012, Μάιο 2012 και Οκτώβριο 2013.

## Αποτελέσματα
Έπειτα από τη διεξαγωγή του πρώτου γύρου στις 23 Νοεμβρίου, ο πρόεδρος του Tewassoul Τζεμίλ Ουλντ Μανσούρ κατήγγειλε σε συνέντευξη Τύπου "σοβαρές παρατυπίες" συνπεριλαμβανομένων ψηφοφοριών μετά την καταμέτρηση.

## Παραπομπές


2013
Μαυριτανια
Κατσιμάτικα Παξών

Τα **Κατσιμάτικα** είναι πολύ μικρός οικισμός στους Παξούς και την Περιφερειακή Ενότητα Κέρκυρας.

## Γενικά στοιχεία
Τα Κατσιμάτικα είναι χωριό στο νότιο μέρος του νησιού σε υψόμετρο 60 μέτρων και απέχει περίπου 2 χιλιόμετρα Ν.-ΝΔ. από τον Γάιο την πρωτεύουσα του νησιού. Με το ΦΕΚ-594/Δ/78 έχουν χαρακτηριστεί ως παραδοσιακός οικισμός.

Αναφέρονται επίσημα μετά Ένωση των Επτανήσων με την Ελλάδα το 1866 στο ΦΕΚ 9Α - 28/01/1866 να προσαρτάται στον τότε  δήμο Γαϊανών. Σύμφωνα με το Σχέδιο Καλλικράτης ανήκουν στην κοινότητα Γαΐου, που υπάγεται στο Δήμο Παξών και σύμφωνα με την απογραφή 2011 έχουν 4 κατοίκους. Οι απογραφές πληθυσμού μετά τον Β' Παγκόσμιο πόλεμο είναι: 

## Παραπομπές


Κατηγορία:Δήμος Παξών
Κατηγορία:Χωριά της περιφερειακής ενότητας Κέρκυρας
Γρηγόρης Μπονάνος

Ο **Γρηγόρης Μπονάνος** (Αργοστόλι, 1918 - Αθήνα) , ήταν Έλληνας ανώτατος αξιωματικός του Πεζικού με το βαθμό του  Στρατηγού  (ε.α.) που διατέλεσε Αρχηγός *Α.Ε.Δ* (Αρχηγείο Ενόπλων Δυνάμεων) (1973-1974) , του μετέπειτα Γ.Ε.ΕΘ.Α. Υπήρξε επικεφαλής των Ελληνικών Ενόπλων Δυνάμεων της περίοδο της ανατροπής του Αρχιεπισκόπου Μακαρίου Γ' (15 Ιουλίου 1974) και της εισβολής της Τουρκίας στην Κύπρο το 1974 (20 Ιουλίου) 1974.

## Βιογραφία
### Στρατιωτική σταδιοδρομία
Ο Μπονάνος εισήχθη στη Στρατιωτική Σχολή Ευελπίδων τον Σεπτέμβριο του 1937, όπου υπήρξε συμμαθητής και φίλος με τον Γεώργιο Παπαδόπουλο και αποφοίτησε το 1940. Από τους επικεφαλής του πραξικοπήματος της 21ης Απριλίου 1967. Συμμετείχε στον Ελληνοϊταλικό και Ελληνογερμανικό πόλεμο του 1940-41 ενώ την περίοδο της κατοχής συμμετείχε στην Εθνική Αντίσταση και μετά την άνοιξη του 1944 εντάχθηκε στο 1ο Τάγμα Ασφαλείας του 1ου Συντάγματος Ευζώνων Αθηνών.

Μετά την απελευθέρωση της Ελλάδας από τις δυνάμεις κατοχής επανήλθε στις τάξεις του Ελληνικού Στρατού και συμμετείχε στις στρατιωτικές επιχειρήσεις κατά τη διάρκεια του Εμφυλίου Πολέμου. Το 1949 προήχθη στο βαθμό του Ταγματάρχη. Την περίοδο 1968-69 υπηρέτησε ως Διευθυντής του 3ου Επιτελικού Γραφείου στο Γενικό Επιτελείο Στρατού Διατέλεσε Α' Υπαρχηγός Γ.Ε.Σ. και με το βαθμό του Αντιστρατήγου και την ιδιότητα του Διοικητή του Γ' Σώματος Στρατού, στο οποίο τοποθετήθηκε στις 22 Αυγούστου 1973 από τον Γεώργιο Παπαδόπουλο, συμμετείχε στο πραξικόποημα της 25 Νοεμβρίου 1973 του Δημητρίου Ιωαννίδη για την ανατροπή του Παπαδόπουλου, από κοινού με τον διοικητή της Στρατιάς Φαίδωνα Γκιζίκη. Αποστρατεύτηκε στις 18 Αυγούστου 1974. 

## Παραπομπές

## Εργογραφία

*

## Εξωτερικοί σύνδεσμοι
* Γρηγόρης Μπονάνος
* Φάκελλος Κύπρου, Τόμος Α'-Πορίσματα

Κατηγορία:Έλληνες στρατιωτικοί
Κατηγορία:Ανώτατοι και ανώτεροι στρατιωτικοί την περίοδο της στρατιωτικής δικτατορίας (1967-1974)
Κατηγορία:Τουρκική εισβολή στην Κύπρο
Κατηγορία:Αρχηγοί Γενικού Επιτελείου Εθνικής Άμυνας (Ελλάδα)
Κατηγορία:Έλληνες συγγραφείς του 20ού αιώνα
Μοσσύνοικοι

Οι **Μοσσύνοικοι** (το όνομα τους μεταφράζεται στην Ελληνική γλώσσα ως *"κάτοικοι που ζουν σε ξύλινους πύργους"*) ήταν το όνομα ενός λαού που κατοικούσε στην Μαύρη Θάλασσα, στον σημερινό Πόντο, δυτικά από την Τραπεζούντα. Οι Μοσσύνοικοι θεωρήθηκαν στην καταγωγή πρώτο-Γεωργιανοί. Ο Ηρόδοτος στο Γ΄ Βιβλίο των Ιστοριών του (430 π.Χ.) καταγράφει διάφορες φυλές όπως οι Μοσσύνοικοι, οι Τιβαρηνοί, οι Μάκρωνες και οι Μάρρες, αποτελούσαν την 19η Σατραπεία που τοποθέτησε ο Δαρείος Α΄ της Περσίας. Η Σατραπεία ήταν υποχρεωμένη να παρέχει στον Μέγα Βασιλέα ετήσιο φόρο 300 τάλαντα, οι Μοσσύνοικοι αναφέρονται επιπλέον στις Ηροδότου Ιστορίαι στο 7ο Κεφάλαιο.

Ο Ξενοφών στην Κύρου Ανάβασις περιγράφει με τον ΄Μοσσύνοικους με τον ίδιο τρόπο, ζούσαν στην ίδια περιοχή όπως ανέφερε ο Ηρόδοτος. Σύμφωνα με τον δικό του λογαριασμό στον δρόμο της επιστροφής τους το καλοκαίρι του 400 π.Χ. έζησαν για οχτώ μέρες στην γη τους, κοντά στην Τραπεζούντα. Ο Ξενοφών περιγράφει τους Μοσσύνοικους σαν τον πιο άγριο και βάρβαρο λαό που έχει συναντήσει *"μακριά από τα Ελληνικά έθιμα"*, έκαναν σεξ σε δημόσιους χώρους και μιλούσαν με σφυρίγματα. Τα έθιμα αυτά τα συναντάμε ακόμα και σήμερα σε πολλά μέρη του κόσμου. Τους Μοσσύνοικους αναφέρει τέλος με τον ίδιο τρόπο ο Απολλώνιος ο Ρόδιος στο επικό έργο το οποίο έγραψε στην Αλεξάνδρεια τον 3ο αιώνα π.Χ. με τον τίτλο Αργοναυτικά, στο 2ο Βιβλίο του. Ο συγγραφέας έγραψε *"κάνουν δημόσια όλες τις παράνομες πράξεις που κάνουμε εμείς μέσα στην οικία μας δημόσια χωρίς καμιά ντροπή, ακόμα και όλες τις ερωτικές πράξεις, ξαπλώνουν στα χωράφια τους σαν τα γουρούνια. Ο βασιλιάς τους κατοικεί στην πιο ψηλή καλύβα να στόχο να αποδώσει δικαιοσύνη, αν κάποιος έκανε παράβαση του νόμου τον έκλειναν σε ένα σπίτι το υπόλοιπο της μέρας χωρίς φαγητό"*.

## Παραπομπές



## Πηγές

*Toumanoff, Cyril (1963). Studies in Christian Caucasian History. Georgetown University Press. 
*Busnel, R. (1970). "Recherches expérimentales sur la langue sifflée de Kusköy". Revue de Phonétique Appliquée. 14/15: 41–57
*Brennan, S. (2016). "Did the Mossynoikoi Whistle? A consideration of the distance between poleis in the Black Sea Mountains given at Anabasis 5.4.31". Greece & Rome. 63: 91–105

Κατηγορία:Αρχαίοι λαοί της Μικράς Ασίας
Κατηγορία:Ιστορία του Πόντου
Narvalo (υποβρύχιο, 1930)

To ***Narvalo*** ήταν ένα από τα τέσσερα υποβρύχια κλάσης *[[Squalo (υποβρύχιο)|Squalo]]* που ναυπηγήθηκαν για το Ιταλικό Βασιλικό Ναυτικό (*Regia Marina*) στα τέλη της δεκαετίας του 1920. Είχε πολεμική δράση κατά τον Β΄ Παγκόσμιο Πόλεμο και βυθίστηκε εξαιτίας της συνδιασμένης δράσης βρετανικών αντιτορπιλικών και αεροσκαφών το 1943.

## Περιγραφή

Τα υποβρύχια της κλάσης *Squalo* ήταν επί της ουσίας πανομοιότυπα με τα σκάφη της κλάσης *[[Υποβρύχιο κλάσης Bandiera|Bandiera]]*. Είχαν εκτόπισμα  (910&nbsp;LT) στην επιφάνεια και  (1107&nbsp;LT) σε κατάδυση. Το μήκος τους ήταν 69,8&nbsp;m, το πλάτος τους 7,21&nbsp;m και το βύθισμά τους 5,19&nbsp;m. Μπορούσαν να επιχειρούν σε βάθος έως 90&nbsp;m και το πλήρωμά τους αποτελούνταν από 53 αξιωματικούς, υπαξιωματικούς και ναύτες.

Στην επιφάνεια προωθούνταν από δύο ντηζελοκινητήρες μέγιστης ισχύος 1500&nbsp;bhp ενώ όταν ήταν σε κατάδυση το έργο αυτό αναλάμβαναν δύο ηλεκτροκινητήρες των 650&nbsp;bhp. Η μέγιστη ταχύτητα πλεύσης ανέρχονταν σε 15&nbsp;kn στην επιφάνεια και σε 8&nbsp;kn σε κατάδυση. Αντίστοιχα η ακτίνα δράσης τους στην επιφάνεια έφθανε τα  με ταχύτητα πλεύσης 8&nbsp;kn και τα  με ταχύτητα 3&nbsp;kn σε κατάδυση.

Διέθεταν οκτώ τορπιλοσωλήνες των 533&nbsp;mm, τέσσερις στην πλώρη και ακόμη τέσσερις στην πρύμνη, ενώ μπορούσαν να μεταφέρουν έως και δώδεκα τορπίλες. Υπήρχε επίσης ένα πυροβόλο των 102&nbsp;mm, με το οποίο μπορούσαν να πλήξουν στόχους στην επιφάνεια, καθώς και δύο πολυβόλα των 13,2&nbsp;mm για αντιαεροπορική προστασία.

## Επιχειρησιακή ιστορία

Η ναυπήγηση του *Narvalo* άρχισε στις 17&nbsp;Οκτωβρίου 1928 στις εγκαταστάσεις της Cantieri Riuniti dell'Adriatico (CRDA) στο Μονφαλκόνε (Monfalcone). Καθελκύστηκε στις 15&nbsp;Μαρτίου 1930 και ολοκληρώθηκε στις 6&nbsp;Δεκεμβρίου.

## Παραπομπές


## Βιβλιογραφία
* 
*
*
*
*

Κατηγορία:Ιταλικά υποβρύχια του Β΄ Παγκοσμίου Πολέμου
Κατηγορία:Υποβρύχια κλάσης Squalo
Καλτσονήσι Παξών

Το **Καλτσονήσι** ή **Καλκιονήσι** ή **Χαλκιονήσι** είναι νησίδα του Ιονίου Πελάγου στους Παξούς.  Βρίσκεται στο νoτιοανατολικό άκρο του νησιού, βόρεια του Αντίπαξου, δίπλα στο Μογγονήσι και έχει έκταση 0,102 τ.χλμ.****. 
αριστερά|μικρογραφία|Το παρεκκλήσιο του Αγίου Σπυρίδωνα στο Καλτσονήσι
Στη δυτική πλευρά του είναι το ξωκλήσι του Αγίου Σπυρίδωνα του Τζώρτζη Ανεμογιάννη το οποίο αναφέρεται σε κατάλογο του 1686 και το οποίο ανακαινίστηκε το 1750. Το 1686  μεταφέρθηκε σε αυτό η εικόνα της Παναγίας που είχαν μεταφέρει μαζί τους οι πρώτοι κάτοικοι των Βελιανάτικων από το Σούλι. Στη συνέχεια έχτισαν την εκκλησία της Παναγίας και η εικόνα μεταφέρθηκε εκεί.
## Παραπομπές
Φούσκα (αποσαφήνιση)

Ο όρος **φούσκα** μπορεί να αναφέρεται σε κάποιο από τα παρακάτω.

* Φούσκα (ζώο)
* ''Η φούσκα'' (ταινία)
Μέλχιορ Άνταμ

Ο **Μέλχιορ Άνταμ** (, περ. 1575 - 26 Δεκεμβρίου 1622) ήταν Γερμανός Καλβινιστής ιστορικός λογοτεχνίας.

## Βίος
Ο Άνταμ γεννήθηκε στο Γκρότκαου, Νίσα, Αψβουργική Σιλεσία (σημερινό Γκροτκόφ, Βοεβοδάτο Οπόλε). Παρακολούθησε μαθήματα στο κολλέγιο του *Μπριγκ* (Μπρζεγκ) και στη συνέχεια σπούδασε σε διάφορες ακαδημίες με την οικονομική υποστήριξη του ευεργέτη του Γιόακιμ φον Μπεργκ. Το 1601 διορίστηκε δάσκαλος στο δημοτικό σχολείο της Χαϊδελβέργης και αργότερα έγινε συν-διευθυντής και καθηγητής στο ίδιο ίδρυμα. Πέθανε στη Χαϊδελβέργη.

## Έργα
thumb|''Vitae germanorum philosophorum'', 1615
Το σημαντικότερο επίτευγμά του αποτελείται από μια συλλογή λογοτεχνικών βιογραφιών, οι οποίες τυπώθηκαν στη Στουτγάρδη και τη Χαϊδελβέργη σε πέντε τόμους: *Γερμανοί φιλόσοφοι* (συμπεριλαμβανομένων φιλολόγων, ποιητών, μαθηματικών και φυσικών), *Γερμανοί θεολόγοι*, *Ξένοι θεολόγοι*, *Νομικοί και πολιτικοί* και *Ιατροί*. Οι προσωπικότητες που συμπεριλαμβάνονται ταξινομήθηκαν χρονολογικά με βάση την ημερομηνία θανάτου τους, η οποία στην πλειονότητά της κυμαίνεται μεταξύ 1420 και 1620. Οι πηγές του ήταν βιογραφικά κείμενα, προσωπικά αρχεία, νεκρολογίες, επιστολές και διάφορα ακαδημαϊκά αρχεία.

Το 1615 το έργο του *Vitae Germanorum philosophorum* (Βίοι Γερμανών φιλοσόφων) περιέχει μία από τις πρώτες βιογραφίες του Νικολάου Κοπέρνικου.

Έγραφε για τους Λουθηρανούς θεολόγους με απαξιωτικό τρόπο, καθώς ο ίδιος ήταν Καλβινιστής.

## Εργογραφία
* Vitae Germanorum jureconsultorum et politicorum, qui superiore seculo, et quod excurrit, floruerunt Heidelberg 1611.
* Vitae Germanorum philosophorum … Frankfurt 1610 - Heidelberg 1615 
* Decades duae continentes vitas theologorum exterorum principium. Frankfurt am Main 1618.
* Vitae Germanorum medicorum Heidelberg 1620
* Vitae Germanorum theologorum … Heidelberg 1620
* Vitae Germanorum iureconsultorum et politicorum Heidelberg 1620
* Apographum Monumentorum Haidelbergensium. Heidelberg 1612
* Disce mori oder Sterbekunst. Neustadt a. d. H. 1615
* Parodiae et metaphrases Horatianae. 1616

## Παραπομπές


## Πηγές
* 
* 

Κατηγορία:Γερμανοί ιστορικοί
Μπέιτ Λαχία

Η **Μπέιτ Λαχία** (αραβικά: بيت لاهيا) είναι πόλη στη Λωρίδα της Γάζας, βόρεια της Τζαμπάλια, στο Κυβερνείο Βόρειας Γάζας του Κράτους της Παλαιστίνης. Βρίσκεται δίπλα στο Μπέιτ Χανούν και κοντά στα σύνορα με το Ισραήλ. Σύμφωνα με το Παλαιστινιακό Κεντρικό Γραφείο Στατιστικής, η πόλη είχε πληθυσμό 89.838 κατοίκους το 2017. Το πολιτικό κόμμα ονόματι Χαμάς εξακολουθεί να διοικεί την πόλη, μαζί με ολόκληρη τη Λωρίδα της Γάζας, μετά τη νίκη στις δημοτικές εκλογές του 2005.

Η Μπέιτ Λαχία έχει έναν αρχαίο λόφο και σε κοντινή απόσταση βρίσκονται εγκαταλελειμμένα ερείπια οικισμού. Έχει προταθεί ότι ήταν η **Βηθηλία**, η πατρίδα του Σωζομενού, όπου υπήρχε ένας ναός. Έχουν βρεθεί κεραμικά της βυζαντινής περιόδου.

## Παραπομπές


Κατηγορία:Πόλεις της Παλαιστίνης
Κατηγορία:Κυβερνείο Βόρειας Γάζας
Κατηγορία:Λωρίδα της Γάζας
Ghostbusters: Η Αυτοκρατορία του Πάγου

Το ***Ghostbusters: Η Αυτοκρατορία του Πάγου*** (πρωτότυπος τίτλος: *Ghostbusters: Frozen Empire*) είναι Αμερικανική υπερφυσική κωμική ταινία του 2024 σε σκηνοθεσία από τον Γκιλ Κέναν, ο οποίος έγραψε το σενάριο μαζί με τον Τζέισον Ράιτμαν. Είναι συνέχεια του *[[Ghostbusters: Legacy]]* (2021) και η πέμπτη ταινία του franchise *Ghostbusters*. Πρωταγωνιστούν οι Πολ Ραντ, Κάρι Κουν, Φιν Γούλφχαρντ, Μακένα Γκρέις, Σελέστ Ο'Κόνορ, Λόγκαν Κιμ, Μπιλ Μάρεϊ, Νταν Ακρόιντ, Έρνι Χάντσον, Άνι Ποτς, Γουίλιαμ Άθερτον, Κουμάιλ Ναντζιάνι, και Πέιτον Όσβαλτ.

Μετά από την επιτυχία του *Legacy*, η Sony Pictures ανακοίνωσε μια συνέχεια τον Απρίλιο του 2022, με τον Ράιτμαν να επιστρέφει ως σκηνοθέτης. Ο Κέναν έγινε αργότερα ο καινούριος σκηνοθέτης τον Δεκέμβριο. Οι ηθοποιοί που θα εμφανιστούν για πρώτη φορά στο franchise μέσω αυτής της ταινίας, όπως ο Ναντζιάνι και ο Όσβαλτ, ανακοινώθηκαν τον Μάρτιο του 2023, με τα γυρίσματα να ξεκινούν τον ίδιο μήνα και να ολοκληρώνονται τον Ιούνιο. Είναι η πρώτη ταινία του franchise που δεν παράχθηκε από τον Άιβαν Ράιτμαν, τον συν-δημιουργό του franchise και τον σκηνοθέτη των πρώτων δύο ταινιών, και η ταινία αφιερώθηκε σε αυτόν.

Το *Ghostbusters: Η Αυτοκρατορία του Πάγου* κυκλοφόρησε στις Ηνωμένες Πολιτείες Αμερικής στις 22 Μαρτίου 2024 από την Sony Pictures Releasing. Έλαβε μικτά σχόλια από τους κριτικούς και εισέπραξε $201.9 εκατομμύρια παγκοσμίως.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2024
Κατηγορία:Ταινίες σίκουελ
Κατηγορία:Ghostbusters
Κατηγορία:Ταινίες παραγωγής Columbia Pictures
Κατηγορία:Ταινίες που επηρεάστηκαν από την απεργία SAG-AFTRA του 2023
Κατηγορία:Ταινίες τοποθετημένες στη Νέα Υόρκη
Κατηγορία:Ταινίες γυρισμένες στο Λονδίνο
Κατηγορία:Ταινίες γυρισμένες στη Νέα Υόρκη
Κατηγορία:Αμερικανικές ταινίες της δεκαετίας 2020
Κατηγορία:Ταινίες IMAX
Κατηγορία:Ταινίες 4DX
Κατηγορία:Κωμικές ταινίες με υπερήρωες
Mjøstårnet

μικρογραφία|Το ξύλινο κτίριο Mjøstårnet τον Μάρτιο του 2019.
Το **Mjøstårnet** είναι ψηλό ξύλινο κτίριο που δομήθηκε ως ένα 18όροφο κτίριο μικτής χρήσης στην μικρή πόλη Brumunddal της Νορβηγίας και το οποίο ολοκληρώθηκε τον Μάρτιο του 2019.

Κατά τη στιγμή της ολοκλήρωσης, ήταν επίσημα το ψηλότερο ξύλινο κτίριο στον κόσμο, περίπου  σε ύψος. Ξεπεράστηκε από το ξύλινο κτίριο Ascent MKE τον Αύγουστο του 2022. Ως ονομασία, το Mjøstårnet στα νορβηγικά μεταφράζεται ως *"ο πύργος της λίμνης Mjøsa"*. Το κτίριο πήρε το όνομά του από τη μεγαλύτερη λίμνη της Νορβηγίας, η οποία απέχει 100 χιλιόμετρα από το Όσλο.

## Χαρακτηριστικά στοιχεία
Το Mjøstårnet έχει συνολική επιφάνεια δαπέδου περίπου 11300 m2. Το κτίριο διαθέτει ξενοδοχείο, διαμερίσματα, γραφεία, εστιατόριο και κοινόχρηστους χώρους, καθώς και αίθουσα κολύμβησης στην παρακείμενη επέκταση του πρώτου ορόφου. Η επέκταση του κτιρίου είναι περίπου 4700 m2 σε μέγεθος και επίσης χτισμένη από ξύλο.

Το ξύλινο κτίριο Mjøstårnet σχεδιάστηκε από το αρχιτεκτονικό γραφείο ***Voll Arkitekter*** για την εταιρεία AB Invest. Οι δομές ξυλείας εγκαταστάθηκαν από τη νορβηγική εταιρεία ξύλου Moelven Limtre, μαζί με τις φέρουσες κατασκευές από συγκολλητή ξυλεία, *Glued laminated timber*. Σταυρωτή επικολλητή ξυλεία χρησιμοποιήθηκε για τα κλιμακοστάσια, τα φρεάτια ανελκυστήρων και τα μπαλκόνια.

Δεδομένου ότι τα κύρια κατακόρυφα και πλευρικά δομικά στοιχεία και τα συστήματα που εκτείνονται στο δάπεδο του κτιρίου Mjøstårnet είναι κατασκευασμένα από ξύλο, το κτίριο όλο θεωρείται κατασκευή εξ ολοκλήρου από ξύλο.

Μια δομή εξ ολοκλήρου από ξύλο μπορεί να περιλαμβάνει τη χρήση τοπικών χαλύβδινων συνδέσεων μεταξύ των ξύλινων στοιχείων. Μπορεί επίσης να περιλαμβάνει και μη ξυλώδη δάπεδα, εφόσον τα καταστρώματα υποστηρίζονται από μια κύρια κατασκευή δομημένη από ξύλο (που στηρίζεται επάνω σε ξύλινες δοκούς). Στο κτίριο Mjøstårnet, χρησιμοποιήθηκαν πλάκες από σκυρόδεμα στους επτά τελευταίους ορόφους για καλύτερη ευστάθεια της όλης κατασκευής (μη αναταράξεις λόγω ανέμου) και λόγους ακουστικής. Η όλη περιοχή της Νορβηγίας είναι αμιγώς μη σεισμογενής.

Το κτίριο σχεδιάστηκε σύμφωνα με το πρότυπο σχεδιασμού ξυλείας Eurocode 5, εξασφαλίζοντας ικανοποιητική πυροαντοχή με βάση τα πρότυπα ασφαλείας. Όλα τα ξύλινα υλικά και στοιχεία που χρησιμοποιήθηκαν στην κατασκευή προέρχονται από ανανεώσιμες πρώτες ύλες, έχουν την πιστοποίηση FSC, και η συνολική ποσότητα ξυλείας που χρησιμοποιήθηκε για την ολοκλήρωση του έργου ανήλθε σε 2.600 m3.

## Ξύλινα κτίρια του μέλλοντος
Το επόμενο ψηλότερο ξύλινο κτίριο είναι ο ξύλινος πύργος HoHo στη Βιέννη που έχει ύψος 84 μ. Ωστόσο, αυτό το κτίριο είναι σύνθετο κτίριο ξύλου και μπετόν, καθώς έχει έναν πυρήνα από σκυρόδεμα που σταθεροποιεί το κτίριο, σύμφωνα με τον ορισμό του διεθνούς φορέα CTBUH.

Η ιαπωνική εταιρεία ξύλου Sumitomo Forestry έχει προτείνει για το μέλλον την κατασκευή του εξ ολοκλήρου ξύλινου κτιρίου W350 Project, ύψους 350 μ. και αποτελούμενο από 70 ορόφους, για τον εορτασμό της 350ης επετείου της το 2041.

## Παραπομπές



Κατηγορία:Ξύλο
Μάρμαρο Παξών

Το **Μάρμαρο** ή **Μαρμάρι** ή **Έξω Λιθάρι** ή **Εξωλίθαρο** είναι βραχονησίδες (τρεις) του Ιονίου Πελάγου στους Παξούς. Βρίσκεται βoρειοδυτικά του νησιού, δυτικά από το ακρωτήριο Λάκκα.

## Παραπομπές
Ναντίρ Λαρμπαουί

Ο **Ναντίρ Λαρμπαουί** (Nadir Larbaoui  , γεννημένος στις 26 Σεπτεμβρίου 1949) είναι Αλγερινός πολιτικός, δικηγόρος και διπλωμάτης, που υπηρέτησε ως πρωθυπουργός της Αλγερίας από τις 11 Νοεμβρίου 2023 έως τις 28 Αυγούστου 2025.

## Πρώτα χρόνια
Ο Λαρμπαουί στα νεανικά του χρόνια ήταν αθλητής στην εθνική ομάδα χειροσφαίρισης ανδρών της Αλγερίας. Έλαβε μέρος στο κύπελλο χειροσφαίρισης ανδρών της Αλγερίας και κατέκτησε τα Κύπελλα Αλγερίας 1971-1972, 1972-1973 και 1975-1976. Επιλέχθηκε κατά τη διάρκεια του Παγκόσμιου Πρωταθλήματος Χάντμπολ το 1974 και στη συνέχεια κατά τη διάρκεια του Αφρικανικού Πρωταθλήματος Χάντμπολ το 1976.

## Σταδιοδρομία
Αφού αποσύρθηκε από το χάντμπολ, γράφτηκε στη Νομική Σχολή του Πανεπιστημίου του Αλγερίου και απέκτησε μεταπτυχιακό τίτλο σπουδών στο δημόσιο και ιδιωτικό διεθνές δίκαιο και πτυχίο νομικής, γεγονός που τον κατέστησε δικηγόρο.. Στη συνέχεια εργάστηκε στο Υπουργείο Εξωτερικών, όπου διετέλεσε Διευθυντής της Διεύθυνσης Νομικών και Προξενικών Υποθέσεων, Διευθυντής της Διεύθυνσης Διεθνών Οικονομικών Σχέσεων και Διευθυντής της Διεύθυνσης Αραβικού Μαγκρέμπ. Αργότερα έγινε διπλωμάτης καριέρας, υπηρετώντας ως πρέσβης στα Ηνωμένα Έθνη, στο Πακιστάν, στον Αραβικό Σύνδεσμο, στην Ένωση του Αραβικού Μαγκρέμπ και στην Αίγυπτο.
Ο Λαρμπαουί έγινε υπαρχηγός του προέδρου Αμπντελματζίντ Τεμπούν τον Μάρτιο του 2023.

Ο πρόεδρος Τεμπούν διόρισε τον Λαρμπαουί ως πρωθυπουργό στις 11 Νοεμβρίου 2023, αντικαθιστώντας τον Αϊμέν Μπεναμπντεραμάν, ο οποίος είχε απολυθεί. Αρκετοί παρατηρητές το χαρακτήρισαν ως επιθυμία του προέδρου Τεμπούν να συγκεντρωθεί περαιτέρω η λήψη αποφάσεων σχεδόν έναν χρόνο πριν από τις προεδρικές εκλογές που είχαν προγραμματιστεί για τον Δεκέμβριο του 2024. Ο Τεμπούν απέλυσε τον πρωθυπουργό Λαρμπαουί στις 28 Αυγούστου 2025 και υπηρεσιακός πρωθυπουργός ανέλαβε στη θέση του ο Σιφί Γκριέμπ.

## Προσωπική ζωή
Ο Λαρμπαουί γεννήθηκε στις 26 Σεπτεμβρίου 1949 στην Τεμπεσά, είναι παντρεμένος και έχει δύο παιδιά.

## Παραπομπές


Κατηγορία:Πρωθυπουργοί της Αλγερίας
Τζόνι Κάρσον

Ο **Τζον Γουίλιαμ Κάρσον** () (23 Οκτωβρίου 1925&nbsp;– 23 Ιανουαρίου 2005) ήταν Αμερικανός τηλεοπτικός παρουσιαστής, κωμικός, συγγραφέας και παραγωγός. Είναι περισσότερο γνωστός ως παρουσιαστής της εκπομπής *The Tonight Show με πρωταγωνιστή τον Τζόνι Κάρσον* (1962–1992). Ο Κάρσον έλαβε έξι Βραβεία Έμμυ Ζώνης Υψηλής Τηλεθέασης, το Βραβείο Κυβερνήτη της Ακαδημίας Τηλεόρασης το 1980 και ένα Βραβείο Πιμπάντ το 1985. Εισήχθη στο Hall of Fame της Ακαδημίας Τηλεόρασης το 1987. Ο Κάρσον τιμήθηκε με το Προεδρικό Μετάλλιο της Ελευθερίας το 1992 και τιμήθηκε και από το Κέντρο Κένεντι το 1993. 

Κατά τη διάρκεια του του Β 'Παγκοσμίου Πολέμου, ο Κάρσον υπηρέτησε στο ναυτικό. Μετά τον πόλεμο ξεκίνησε μια καριέρα στο ραδιόφωνο. Μετακόμισε από το ραδιόφωνο στην τηλεόραση και ανέλαβε ως παρουσιαστής του μεταμεσονύχτιου talk show *Tonight* από τον Τζακ Πάαρ το 1962. Παρέμεινε αμερικανικό είδωλο ακόμα και μετά τη συνταξιοδότησή του το 1992. Υιοθέτησε μια περιστασιακή, συνομιλητική προσέγγιση με εκτεταμένη αλληλεπίδραση με τους καλεσμένους, μια προσέγγιση που πρωτοστάτησε ο Άρθουρ Γκόντφρι και οι προηγούμενοι οικοδεσπότες του *[[The Tonight Show|Tonight Show]]*, Στιβ Άλλεν και Τζακ Πάαρ, αλλά ενισχύθηκε από την αστραπιαία εξυπνάδα του Κάρσον. Ο πρώην νυχτερινός παρουσιαστής και φίλος Ντέιβιντ Λέτερμαν, καθώς και πολλοί άλλοι, ανέφεραν την επιρροή του Κάρσον. Ο Κάρσον είναι ένα πολιτιστικό σύμβολο και θεωρείται ευρέως ως ο βασιλιάς της μεταμεσονύχτιας τηλεόρασης.

## Παραπομπές


## Εξωτερικοί σύνδεσμοι
* 

Κατηγορία:Παραλήπτες του Προεδρικού Μεταλλίου της Ελευθερίας
Κατηγορία:Αμερικανοί τηλεοπτικοί παραγωγοί
Κατηγορία:Αμερικανοί τηλεπαρουσιαστές
Κατηγορία:Αμερικανοί συγγραφείς
Κολχικός πολιτισμός

μικρογραφία|Bronze helmet, 1 mill. BC, western
Ο **Κολχικός πολιτισμός** (από το 2700 π.Χ. έως το 700 π.Χ.) είχε ακμή την Νεολιθική περίοδο, από την πρώιμη Εποχή του Χαλκού μέχρι την Εποχή του Σιδήρου, στον δυτικό Καύκασο, στην σημερινή δυτική Γεωργία. Ο Κολχικός πολιτισμός διαιρείται σε δύο περιόδους, τον πρώτο-Κολχικό (2700 - 1600 π.Χ.) και τον αρχαίο Κολχικό (1600 - 700 π.Χ.). Ο διάδοχος του ήταν ο πολιτισμός του Κόμπαν στον βόρειο Καύκασο, η Κολχική επίδραση εξαπλώθηκε σε περιοχές όπως η Σίντα Κάρτλι, η Μτσχέτα και η Βορειοανατολική Ανατολία. O αρχαιολόγος Αντόνιο Σαγώνα που μελέτησε τον Κολχικό πολιτισμό έγραψε :

*"Ο Κολχικός πολιτισμός στηρίχτηκε σε οικισμούς σε υψηλούς λόφους με καλύβες κατασκευασμένες με ξύλινες ράβδους ενωμένες με λάσπη γυαλισμένες με μαύρο χρώμα και ισχυρή μεταλλουργεία. Τα αντικείμενα αυτά επεκτάθηκαν στην μετέπειτα Εποχή του Χαλκού και στην πρώιμη Εποχή του Σιδήρου στην οποία ανήκει η αρχαία Κολχική περίοδος."*

Το όνομα του το πήρε ο Κολχικός πολιτισμός από την περιοχή την οποία βρισκόταν σε ακμή στην Μαύρη Θάλασσα, ήταν πασίγνωστη για την ύπαρξη χαλκού και για τα χάλκινα αντικείμενα τα οποία παρήγαγε. Πολλά αντικείμενα βρέθηκαν σε τάφους από χαλκό και μπρούτζο, οι τάφοι εντοπίστηκαν στην Αμπχαζία και τα Όρη Σουκούμι. Στα οροπέδια του Ράτσα βρέθηκαν πλακάκια από τούβλα και εικονογραφίες, εντοπίστηκαν στις Κολχικές πεδιάδες σε συλλογικούς τάφους από την ίδια περίοδο. Οι συλλογικοί τάφοι ανήκαν σε περιόδους από την όγδοη χιλιετία μέχρι τον έκτο αιώνα π.Χ., είχαν όλοι μπρούτζινα αντικείμενα που χαρακτηρίζουν τον Κολχικό πολιτισμό, την ίδια εποχή υπήρχε μεγάλη παραγωγή όπλων και αγροτικών εργαλείων. Τα αντικείμενα από χαλκό βρέθηκαν στην Ράτσα, την Αμπχαζία, την Σβανέτι και την Ατζαρία. Τα ερείπια από τα ανάκτορα βρέθηκαν διάσπαρτα σε ολόκληρη την πεδιάδα της Κολχίδας. Ο Κολχικός πολιτισμός χαρακτηρίζεται από τσεκούρια, αξίνες, δόρατα, βραχιόλια και αγαλματίδια, έχουν αναπαραστάσεις με γλυπτική που εκφράζει την θρησκεία των Κόλχων. Οι απόγονοι τους είναι οι σημερινοί κάτοικοι της δυτικής Γεωργίας, ιδιαίτερα οι Ζαν, οι Μινγκρέλιοι και οι Λαζοί.

## Παραπομπές



## Πηγές

*Иессен, A (1935). К вопросу о древнейшей металлургии меди на Кавказе.
*Трапш, M (1962). Памятники колхидской культур в селе Куланурхва Абхазской АССР, Сух

Κατηγορία:Αρχαιολογικοί πολιτισμοί της Ευρώπης
Αμπού αλ-Φάρατζ αλ Ισφαχάνι

Ο **Αμπού αλ-Φάρατζ αλ Ισφαχάνι** ή **Αλή ιμπν αλ-Χουσέιν αλ Ισφαχάνι** (αραβ. أبو الفرج الأصفهاني, πλήρες όνομα *Abū al-Faraj ʿAlī ibn al-Ḥusayn ibn Muḥammad ibn Aḥmad ibn al-Ḥaytham al-Umawī al-Iṣfahānī*, 897-967 μ.Χ.) ήταν Άραβας συγγραφέας, ιστορικός, γενεαλόγος, ποιητής, γραμματικός και μουσικολόγος. Η καταγωγή του ήταν από τη φυλή των Κουραϊσιτών, αλλά είχε ως βάση τη Βαγδάτη, την τότε πρωτεύουσα του αραβικού πολιτισμού. Είναι περισσότερο γνωστός ως ο συγγραφέας του *[[Κιτάμπ αλ-Αγκανί]]* (= «Το βιβλίο των ασμάτων»), που περιέχει πληροφορίες σχετικώς με τις παλαιότερες καταγεγραμμένες περιόδους της αραβικής μουσικής (7ος έως 9ος αι. μ.Χ.) και τους βίους των ποιητών και μουσικών από την προϊσλαμική εποχή μέχρι την εποχή του συγγραφέα. Με δεδομένη τη συνεισφορά του στην καταγραφή και διάσωση της ιστορίας της αραβικής μουσικής, ο αλ-Ισφαχάνι χαρακτηρίσθηκε από τον George Sawa ως «ένας αληθινός προφήτης της νεότερης εθνομουσικολογίας».

## Παραπομπές


## Πηγές
* Το λήμμα «Αμπού αλ-Μαχασίν Ιμπν Ταρχρί Μπιρντί» στη *Νέα Ελληνική Εγκυκλοπαίδεια* «Χάρη Πάτση», τόμ. 5, σελ. 152

Κατηγορία:Βιογράφοι
Κατηγορία:Άραβες ιστορικοί
Κατηγορία:Άραβες ποιητές
Κατηγορία:Συγγραφείς του 10ου αιώνα
Κατηγορία:Μουσικολόγοι
Κατηγορία:Αραβική μουσική
Βίκτορ Τσανγκ

Ο **Βίκτορ Τσανγκ** (γεννήθηκε ως *Chang Yam Him*, 21 Νοεμβρίου 19364 Ιουλίου 1991), ήταν κινεζικής καταγωγής Αυστραλός καρδιοχειρουργός, που υπήρξε πρωτοπόρος των μεταμοσχεύσεων καρδιάς στην Αυστραλία και επηρέασε την επεμβατική καρδιολογία με το έργο του.

Η δολοφονία του το 1991 κατέπληξε την Αυστραλία και θεωρείται μία από τις πιο διαβόητες στην ιστορία της χώρας. Στον Δρ. Τσανγκ έγινε τιμητικά κρατική κηδεία και το 1999 ψηφίστηκε ως ο *Αυστραλός του Αιώνα* στα βραβεία *People's Choice*.

## Καριέρα
Ο Τσανγκ αφού ολοκλήρωσε τις ιατρικές του σπουδές στο Πανεπιστήμιο του Σίδνεϊ και εργάστηκε στο St Vincent's Hospital, εκπαιδεύτηκε στο Ηνωμένο Βασίλειο και τις Ηνωμένες Πολιτείες ως χειρουργός πριν επιστρέψει στην Αυστραλία. 

Στο νοσοκομείο St Vincent's, βοήθησε στη δημιουργία της Εθνικής Μονάδας Μεταμοσχεύσεων Καρδιάς, του κορυφαίου κέντρου της χώρας για μεταμοσχεύσεις καρδιάς και πνευμόνων. Η ομάδα του Δρ. Τσανγκ είχε υψηλό ποσοστό επιτυχίας στη διενέργεια μεταμοσχεύσεων καρδιάς και πρωτοστάτησε στην ανάπτυξη μιας καινοτομικής τεχνητής καρδιακής βαλβίδας. 

Το 1986 τιμητικά αναγορεύτηκε ως *Σύντροφος του Τάγματος της Αυστραλίας* για την «υπηρεσία του στις διεθνείς σχέσεις μεταξύ Αυστραλίας και Κίνας και στην ιατρική επιστήμη».

Το 1991, ο Τσανγκ δολοφονήθηκε από δύο νεαρούς Μαλαισιανούς μετανάστες σε μια αποτυχημένη απόπειρα ληστείας και εκβιασμού. 

## Μεταθανάτια κληρονομιά
Η κληρονομιά του περιλαμβάνει τη δημιουργία του Ιδρύματος Dr. Victor Chang. Επιπλέον, μετά το θάνατό του, δημιουργήθηκε το Καρδιολογικό Ερευνητικό Ινστιτούτο Victor Chang και ιδρύθηκε το κτήριο Dr. Victor Chang Lowy Packer στο νοσοκομείο St Vincent.

Το περιοδικό *[[Time (magazine)|Time]]* σε άρθρο του, «A Golden Anniversary», τον συμπεριλαμβάνει στους ανθρώπους που άφησαν δυνατό στίγμα στην Ωκεανία την πεντηκονταετία 1959-2009.

Το 2017, ένα γνωστό φέρι μπωτ στην Αυστραλία φέρει το όνομά του, *Dr. Victor Chang*.

Ο πλανήτης Minor planet 24450 φέρει το όνομά του.

Στις 21 Νοεμβρίου 2023, η εταιρεία Google τίμησε τα 87α έτη από την γέννησή του με ένα αφιέρωμα - Google Doodle.

## Παραπομπές


## Διαβάστε επίσης
* 
* 
* 
* Margaret Harris, "Chang, Victor Peter (1936–1991)" , *Obituaries Australia*, Εθνικό Κέντρο Βιογραφίας, Εθνικό Πανεπιστήμιο της Αυστραλίας

Κατηγορία:Καρδιοχειρουργοί
Κατηγορία:Αυστραλοί ιατροί
300 (αποσαφήνιση)

Εκτός από τον αντίστοιχο αριθμό, το **300** μπορεί να αναφέρεται σε κάποιο από τα παρακάτω.

* 300, έτος
* ''300'' (ταινία)
* ''300'' (κόμικς)
50-50

Το **50-50** μπορεί να αναφέρεται σε κάποιο από τα παρακάτω.

* ''50/50'' (ταινία)
* ''Πενήντα πενήντα'' τηλεοπτική σειρά
Barbie (αποσαφήνιση)

Το όνομα **Barbie** μπορεί να αναφέρεται σε κάποιο από τα παρακάτω.

* Barbie, κούκλα
* ''Barbie'' (σειρά ταινιών)
* ''Barbie'' (ταινία, 2003)
Fight Club (αποσαφήνιση)

Ο τίτλος **Fight Club** μπορεί να αναφέρεται σε κάποιο από τα παρακάτω.

* ''Fight Club'' (βιβλίο)
* *[[Fight Club]]* (ταινία)
Garfield (αποσαφήνιση)

Το όνομα **Garfield** μπορεί να αναφέρεται σε κάποιο από τα παρακάτω.

* *[[Garfield]]*, κόμικ
* , ταινία
Delfino (υποβρύχιο, 1930)

To ***Delfino*** ήταν ένα από τα τέσσερα υποβρύχια κλάσης *[[Υποβρύχιο κλάσης Squalo|Squalo]]* που ναυπηγήθηκαν για το Ιταλικό Βασιλικό Ναυτικό (*Regia Marina*) στα τέλη της δεκαετίας του 1920. Είχε πολεμική δράση κατά τον Ισπανικό Εμφύλιο και στον Β΄ Παγκόσμιο Πόλεμο. Σημαντική στιγμή στην πορεία του ήταν ο τορπιλισμός του ελληνικού καταδρομικού *[[Έλλη Ι (καταδρομικό)|Έλλη]]* στην Τήνο στις 15&nbsp;Αυγούστου του 1940. Βυθίστηκε το 1943 έπειτα από σύγκρουση με άλλο ιταλικό πλοίο.

## Περιγραφή

Τα υποβρύχια της κλάσης *Squalo* ήταν επί της ουσίας πανομοιότυπα με τα σκάφη της κλάσης *[[Υποβρύχιο κλάσης Bandiera|Bandiera]]*. Είχαν εκτόπισμα  (910&nbsp;LT) στην επιφάνεια και  (1107&nbsp;LT) σε κατάδυση. Το μήκος τους ήταν 69,8&nbsp;m, το πλάτος τους 7,21&nbsp;m και το βύθισμά τους 5,19&nbsp;m. Μπορούσαν να επιχειρούν σε βάθος έως 90&nbsp;m και το πλήρωμά τους αποτελούνταν από 53 αξιωματικούς, υπαξιωματικούς και ναύτες.

Στην επιφάνεια προωθούνταν από δύο ντηζελοκινητήρες μέγιστης ισχύος 1500&nbsp;bhp ενώ όταν ήταν σε κατάδυση το έργο αυτό αναλάμβαναν δύο ηλεκτροκινητήρες των 650&nbsp;bhp. Η μέγιστη ταχύτητα πλεύσης ανέρχονταν σε 15&nbsp;kn στην επιφάνεια και σε 8&nbsp;kn σε κατάδυση. Αντίστοιχα η ακτίνα δράσης τους στην επιφάνεια έφθανε τα  με ταχύτητα πλεύσης 8&nbsp;kn και τα  με ταχύτητα 3&nbsp;kn σε κατάδυση.

Διέθεταν οκτώ τορπιλοσωλήνες των 533&nbsp;mm, τέσσερις στην πλώρη και ακόμη τέσσερις στην πρύμνη, ενώ μπορούσαν να μεταφέρουν έως και δώδεκα τορπίλες. Υπήρχε επίσης ένα πυροβόλο των 102&nbsp;mm, με το οποίο μπορούσαν να πλήξουν στόχους στην επιφάνεια, καθώς και δύο πολυβόλα των 13,2&nbsp;mm για αντιαεροπορική προστασία.

## Επιχειρησιακή ιστορία

Η ναυπήγηση του *Delfino* ξεκίνησε στις 27&nbsp;Οκτωβρίου 1928 στις εγκαταστάσεις της  Cantieri Riuniti dell'Adriatico (CRDA) στο Μονφαλκόνε (Monfalcone). Καθελκύστηκε στις 27&nbsp;Απριλίου 1930 και ολοκληρώθηκε στις 19&nbsp;Ιουνίου του επόμενου έτους.

## Παραπομπές


## Βιβλιογραφία
* 
*
*
*
*

Κατηγορία:Ιταλικά υποβρύχια του Β΄ Παγκοσμίου Πολέμου
Κατηγορία:Υποβρύχια κλάσης Squalo
Grease (αποσαφήνιση)

Ο τίτλος **Grease** μπορεί να αναφέρεται σε κάποιο από τα παρακάτω.

* ''Grease'' (ταινία)
* ** (άλμπουμ)
Joker (αποσαφήνιση)

Το όνομα **Joker** μπορεί να αναφέρεται σε κάποιο από τα παρακάτω.

* Τζόκερ (ήρωας κόμικ)
* ''Joker'' (ταινία)
* Τζόκερ (σκάκι)
Νεμπράσκα (αποσαφήνιση)

Το όνομα **Νεμπράσκα** μπορεί να αναφέρεται σε:

*Νεμπράσκα (πολιτεία)
*''Nebraska'' (ταινία)
Σόλο (αποσαφήνιση)

Το όνομα **Σόλο** μπορεί να αναφέρεται σε κάποιο από τα παρακάτω.

*Σόλο (μουσικός όρος)
*"Solo" (τραγούδι)
*** (ταινία)
*Χαν Σόλο (χαρακτήρας)
Μαργκερίτ Αρλ

Η **Μαργκερίτ Αρλ** (), (Νταξ (Λαντ), 3 Απριλίου 1919 - Παρίσι, 30 Αυγούστου 2020), ήταν Γαλλίδα ελληνίστρια και ακαδημαϊκός. Υπήρξε ειδική στη μετάφραση της Βίβλου των Εβδομήκοντα και συγγραφέας ενός έργου αναφοράς γι' αυτό το κείμενο και ήταν καθηγήτρια στο Πανεπιστήμιο Paris-IV έως το 1986.

## Βιογραφία
Η Μαργκερίτ Αρλ φοίτησε στο λύκειο Αλμπί και στη συνέχεια στο πρώτο έτος των προπαρασκευαστικών τάξεων εισαγωγής στην École normale supérieure . Συνέχισε τις σπουδές της στη Φιλοσοφική Σχολή της Τουλούζης και συμμετείχε με επιτυχία σε έναν διαγωνισμό λογοτεχνίας για γυναίκες το 1941 . Ήταν καθηγήτρια στο Λύκειο Θηλέων του Καόρ, στο Λύκειο Σεν Σερνέν και στη συνέχεια στο Σεν-Ζερμέν-αν-Λε το 1949. Το 1957 παρουσίασε μια διατριβή με τίτλο *Origène et la fonction révélatrice du verbe incarné*, υπό την επίβλεψη του Ανρί- Ιρενέ Μαρού, στη συνέχεια ήταν καθηγήτρια αρχαίων ελληνικών στη Φιλοσοφική Σχολή του Παρισιού, από το 1958 έως το 1986. Ειδική στην Πατρολογία και τη μετακλασική ελληνική γλώσσα, αφιέρωσε το μεγαλύτερο μέρος της έρευνάς της στον Φίλωνα τον Αλεξανδρέα και στη μετάφραση της Βίβλου των Εβδομήκοντα.

## Γαλλική έκδοση της μετάφρασης των Εβδομήκοντα
Η Μαργκερίτ Αρλ δημιούργησε το 1986 στις εκδόσεις Éditions du Cerf τη συλλογή «La Bible d'Alexandrie» («Η Βίβλος της Αλεξάνδρειας»), στο πλαίσιο της οποίας δημοσιεύτηκαν σε χωριστούς τόμους μια γαλλική μετάφραση της Μετάφρασης των Εβδομήκοντα που πραγματοποιήθηκε υπό την επίβλεψή της. 

## Δημοσιεύσεις

### Έργα

*
** *La langue de Japhet*, Cerf, 1992
** *Le déchiffrement du sens : études sur l'herméneutique chrétienne d'Origène à Grégoire de Nysse*, Institut d'études augustiniennes, Brépols, 1993 
** *La Bible en Sorbonne, ou La revanche d'Érasme*, Cerf, 2004.
** «L'Europe et les Pères», *Connaissance des pères de l'Église*, «Vingt ans d'études patristiques dans le monde», Μάρτιος 2002, .
** *Origène d'Alexandrie et la fonction révélatrice du Verbe incarné*
** *La Bible grecque des Septante: du judaïsme hellénistique au christianisme ancien*, avec Gilles Dorival et Olivier Munnich, Éditions du Cerf & Éditions du CNRS, 1994,  σ. 368 
** *Voix de louange: les cantiques bibliques dans l'Antiquité chrétienne*, avec la collaboration d' A. Pietrobelli et B. Meynadier, Les Belles lettres, συλλογή «Anagôgè», 2014,  σ.358.

### Ηχητικά ντοκουμέντα

* Εκπομπή  "Ορθοδοξία" στον ραδιοφωνικό σταθμό France Culture (13 Ιουλίου 2014 και 27 Ιουλίου 2014).

### Μεταφράσεις

* *Le Pédagogue* του Κλήμη του Αλεξανδρέα, Cerf.

## Παραπομπές


Κατηγορία:Γάλλοι ελληνιστές
Κατηγορία:Γάλλοι ακαδημαϊκοί
Mais je t'aime

***Mais te j'aime*** («Αλλά σ 'αγαπώ») είναι ένα τραγούδι του ερμηνευτή Γκράν Κορ Μαλάντ και της τραγουδίστριας Καμίλ Λελούς, που κυκλοφόρησε στις  Ιουνίου του 2021. Ο τίτλος προέρχεται από το πρώτο κομμάτι του άλμπουμ του Γκραν Κορ Μαλάντ, *[[:fr:Mesdames_(album)|Mesdames]] (Γυναίκες),* που αποτελείται από ντουέτα με αυτές.

## Δημιουργία
Για το άλμπουμ Mesdames, ο Γκραν Κορ Μαλάντ αποφάσισε να συνεργαστεί με την Καμίλ Λελούς. Του πρότεινε πολλά τραγούδια, συμπεριλαμβανομένου και *του* Mais te j'aime, ένα ημιτελές τραγούδι που γράφτηκε τρία χρόνια νωρίτερα, έπειτα από ένα χωρισμό:«Έγραψα τους στίχους μετά από δύο μήνες σχέσης με ένα άτομο. Αλλά ποτέ δεν κατάφερα να τελειώσω το τραγούδι». Έτσι, ο Γκραν Κορ Μαλάντ έπαιξε τη συνέχεια τη μελωδία στο πιάνο και άρχισε να τραγουδά αυτοσχεδιάζοντας. Το τραγούδι λοιπόν πήρε την τελική του μορφή και κυκλοφόρησε ως σινγκλ.

## Βίντεο κλιπ
Το βίντεο κλιπ κυκλοφόρησε στις 19 Ιουνίου του 2020, την ίδια ημέρα με το σινγκλ. Πραγματοποιήθηκε σε μαύρο και άσπρο και έδειχνε τον Γκραν Κορ Μαλάντ και την Καμίλ Λελούς να ερμηνεύουν το τραγούδι ακουμπώντας πλάτη με πλάτη και έπειτα πρόσωπο με πρόσωπο . Το κλιπ έγινε το βίντεο με τις περισσότερες προβολές στο κανάλι του Γκραν Κορ Μαλάντ μέσα σε μερικές μόνο ημέρες και ξεπέρασε τις 8,5 εκατομμύρια προβολές σε διάρκεια δύο εβδομάδων..

Στο βίντεο κλιπ, η Καμίλ Λελούς κλαίει, το οποίο εξηγεί ως εξής:«Μια μέρα πριν από το βίντεο, το άτομο για το οποίο έγραψα το τραγούδι μάζεψε τα πράγματά του από το σπίτι μου. Το συναίσθημά μου δεν είναι σκηνοθετημένο. Ούτε και του Φαμπιάν, γιατί γνώριζε αυτό το άτομο. Κάθε φορά που το τραγουδάμε, συμβαίνει κάτι πολύ δυνατό μεταξύ μας» .

## Προβολή
Ο Γκραν Κορ Μαλάντ και η Καμίλ Λελούς ερμήνευσαν το τραγούδι ζωντανά στην εκπομπή C à vous στις 23 Ιουνίου του 2020. Έφτασε στην πρώτη θέση του γαλλικού SNEP Ventes και έφτασε σε υψηλές θέσεις σε άλλα τσαρτς.

## Διακρίσεις

### Βραβεία

* Music Victories 2021 : Πρωτότυπο τραγούδι   ,  .

## Σημειώσεις και παραπομπές


## Εξωτερικοί σύνδεσμοι
* AllMusic
* https://genius.com/Grand-corps-malade-mais-je-taime-lyricsGenius
*  MusicBrainz
* MusicBrainz

Κατηγορία:Singles του 2020
Λυκ Φρίντεν

Ο **Λυκ Φρίντεν** (*Luc Frieden*, γεννημένος στις 16 Σεπτεμβρίου 1963) είναι Λουξεμβούργιος πολιτικός και δικηγόρος, σημερινός (23ος) πρωθυπουργός του Λουξεμβούργου.

Μέλος του Χριστιανοκοινωνικού Λαϊκού Κόμματος (CSV), κατείχε υπουργικές θέσεις στην κυβέρνηση του Λουξεμβούργου μεταξύ των ετών 1998 και 2013. Ο Φρίντεν ήταν πρόεδρος του Εμπορικού Επιμελητηρίου του Λουξεμβούργου και του Eurochambres, της επιχειρηματικής ομοσπονδίας των Ευρωπαϊκών Εμπορικών και Βιομηχανικών Επιμελητηρίων.

Στις αρχές του 2023 εξελέγη επικεφαλής υποψήφιος του CSV για τις γενικές εκλογές του Οκτωβρίου. Οδήγησε το κόμμα του στη νίκη, αυξάνοντας ελαφρά το μερίδιο ψήφων του και διατηρώντας τις 21 έδρες του, ενώ η υφιστάμενη κυβέρνηση Μπετέλ έχασε την πλειοψηφία της λόγω της πτώσης των Πρασίνων. Ως εκ τούτου, στις 9 Οκτωβρίου 2023 κλήθηκε από τον Μέγα Δούκα Ερρίκο για να σχηματίσει κυβέρνηση και διαδέχθηκε τον Σαβιέ Μπετέλ στην πρωθυπουργία στις 17 Νοεμβρίου 2023.

## Παραπομπές


Κατηγορία:Λουξεμβούργιοι πολιτικοί
Κατηγορία:Ηγέτες εν ενεργεία
Κατηγορία:Πρωθυπουργοί του Λουξεμβούργου
Άγιος Νικόλαος Παξών

Ο **Άγιος Νικόλαος** ή **Άη-Νικόλας** ή **Κάστρο** ή **Ακρόπολη** Παξών είναι νησίδα του Ιονίου Πελάγου στους Παξούς. 
μικρογραφία|367x367px|αριστερά|Πανοραμική άποψη του Άη-Νικόλα από τις ανατολικές ακτές των Παξών. Βρίσκεται ανατολικά από το νησί ακριβώς απέναντι από το χωριό Γάιος και μαζί με το γειτονικό νησάκι της Παναγίας (βορειοανατολικά) παρέχουν φυσική προστασία στο λιμάνι. Έχει έκταση 0,180 τ.χλμ.**** ενώ επάνω στην νησίδα υπάρχει ενετικό φρούριο (το οποίο έχει ανακηρυχθεί διατηρητέο μνημείο σύμφωνα με το ΦΕΚ 687/Β/24-5-1976), ξωκκλήσι του Αγίου Ιωάννη, ξωκκλήσι του Αγίου Νικολάου καθώς και ανεμόμυλος.

## Παραπομπές
Έντουαρτ

Το ***Έντουαρτ*** είναι ελληνική δραματική ταινία του 2006 σε σκηνοθεσία της Αγγελικής Αντωνίου. Ήταν η συμμετοχή της Ελλάδας στα 80α Όσκαρ για το Όσκαρ Καλύτερης Ξενόγλωσσης Ταινίας. Συμμετείχε επίσης στο 29ο Διεθνές Φεστιβάλ Κινηματογράφου της Μόσχας.

## Πλοκή
Ο Έντουαρτ είναι ένας νεαρός Αλβανός, που μεγάλωσε σε μια οικογένεια με προβλήματα. Φεύγει από την Αλβανία για να γίνει ροκ σταρ στην Ελλάδα και για μια καλύτερη ζωή. Εκεί όμως αντιμετωπίζει διαφορετικά προβλήματα. Με τη βοήθεια ενός Γερμανού γιατρού, αρχίζει να νιώθει συμπάθεια για τους άλλους και να μετανοεί για τα εγκλήματα που είχε διαπράξει.

## Διανομή
* Εσρέφ Ντουρμίσι ως Έντουαρτ
* Αντρέ Χένικε ως Christoph
* Ντρισίμ Ζέπα ως Ράμαν
* Ερμέλα Τέλη ως Νατάσα
* Άντριαν Αζίρι ως Έλτον
* Γκάζμεντ Γκιόκα ως Πέδρο
* Μάνος Βακούσης ως Γιώργος Χαρίσης
* Έντι Μεχάνα ως Άλι

## Δείτε επίσης
* Λίστα υποβολών για τα 80α Όσκαρ Καλύτερης Ξενόγλωσσης Ταινίας

## Παραπομπές


## Εξωτερικοί σύνδεσμοι

* 
* Eduart - Αγγελική Αντωνίου - Επίσημος ιστότοπος
* EDUART στο Αθηνόραμα
* EDUART στο Lifo
* ''Eduart'' in the director's official website: photos, trailer, awards, reviews
* Ronald Bergan, Eduart and the Thessaloniki International Film Festival guardian.co.uk
* Spyros Payiatakis, Kathimerini, about Eduart
Μπέιτ Χανούν

Το **Μπέιτ Χανούν** (αραβικά: بيت حانون) είναι μεθοριακή πόλη στο βορειοανατολικό άκρο της Λωρίδας της Γάζας, δίπλα στο ρέμα Χανούν, μόλις 6 χιλιόμετρα από την ισραηλινή πόλη Σντερότ. Σύμφωνα με το Παλαιστινιακό Κεντρικό Γραφείο Στατιστικής, η πόλη είχε πληθυσμό 52.237 κατοίκους το 2017. Επί του παρόντος, βρίσκεται υπό την διοίκηση της Χαμάς.

## Δημογραφικά στοιχεία
Το 1922, το Μπέιτ Χανούν είχε πληθυσμό 885 κατοίκους. Το 1931, ελαφρώς μειώθηκε στους 849. Στη συνέχεια αυξήθηκε σε 946 το 1938. Μέχρι αυτό το σημείο, ο πληθυσμός ήταν εξ ολοκλήρου μουσουλμανικός. Ο πληθυσμός αυξήθηκε και πάλι μέχρι το 1945 σε 1.730 κατοίκους (1.680 Μουσουλμάνοι και 50 Εβραίοι). Το 1961, αυξήθηκε σε 3.876.

Στην πρώτη επίσημη απογραφή από το Παλαιστινιακό Κεντρικό Γραφείο Στατιστικής, το Μπέιτ Χανούν είχε πληθυσμό 20.780 κατοίκους. Πάνω από το 90% των κατοίκων ήταν Παλαιστίνιοι πρόσφυγες. Υπήρχαν 10.479 άνδρες και 10.301 γυναίκες. Τα άτομα ηλικίας 14 ετών και κάτω αποτελούσαν την πλειοψηφία με 65,6%, τα άτομα μεταξύ 20 και 44 ετών ήταν το 26,8%, 45 έως 64 ήταν το 5,7% και οι κάτοικοι άνω των 65 ετών ήταν το 1,9%.

## Παραπομπές


Κατηγορία:Πόλεις της Παλαιστίνης
Κατηγορία:Κυβερνείο Βόρειας Γάζας
Κατηγορία:Λωρίδα της Γάζας
Αναπηρία στην Ελλάδα

Στην Ελλάδα το ποσοστό των ανθρώπων των οικογενειών που έχουν άτομο με αναπηρία άνω του 67% στην οικογένεια τους φτάνει το 5.3% ενώ το ποσοστό των ανθρώπων που αναφέρει κάποια μορφής αναπηρία που δυσκολεύει την ζωή τους σύμφωνα με την Ευρωπαϊκή Στατιστική Υπηρεσία φτάνει το 24%, μια μονάδα κάτω από τον ευρωπαϊκό μέσο όρο.

Πάντως, στην Ελλάδα, τα άτομα με αναπηρία αντιμετωπίζουν σημαντικά προβλήματα αναφορικά με την ένταξη τους στην αγορά εργασίας.

## Επισκόπηση
Η Ελλάδα είναι μια χώρα η οποία γενικά θεωρείται ότι είναι προσβάσιμη για ανθρώπους με αναπηρία, στην οποία όμως, παρά τις βελτιώσεις που γίνονται, πρέπει να γίνουν αρκετά ακόμη πράγματα. Στην Ελλάδα, υπάρχουν αρκετές υπηρεσίες που παρέχει το κράτος, και σύλλογοι για την βελτίωση της ζωής τους. Βασικά προβλήματα, σύμφωνα με άρθρο του 2019, που αντιμετωπίζουν τα άτομα με ειδικές ανάγκες, στην Ελλάδα, είναι μεταξύ άλλων η αδυναμία πρόσβασης σε κοινόχρηστους χώρους, δημόσια κτίρια και μέσα μεταφοράς, διακρίσεις εναντίον ΑμΕΑ στην εργασία, περιορισμό των δικαιούχων των σχετικών επιδομάτων και αδυναμία ένταξης των παιδιών με ειδικές ανάγκες στην γενική σχολική εκπαίδευση.

Για τα άτομα με κινητική αναπηρία, το 2004 θεωρείται έτος ορόσημο για την ένταξη τους στην αγορά εργασίας και την φροντίδα από το κράτος για αυτούς, καθώς οι Ολυμπιακοί Αγώνες της Αθήνας οδήγησαν την χώρα να αναλάβει μεγάλα έργα για να κάνει την πόλη πιο προσβάσιμη, μέρος μιας γενικότερης βελτίωσης των υποδομών της πόλης για το σκοπό αυτό. Στα άτομα με οπτική αναπηρία, τα οποία, αριθμούν περί τα 25.000, η κατάσταση έχει βελτιωθεί σε ορισμένες περιοχές τα τελευταία χρόνια, σε άλλες όχι τόσο.

Την ίδια στιγμή, θέματα που έχουν να κάνουν με την στέγαση, την εκπαίδευση, την πρόσβαση στην αγορά εργασίας και την υγειονομική περίθαλψη των ατόμων με ειδικές ανάγκες δεν λαμβάνουν την προσοχή που χρειάζεται.

## Παραπομπές
Τιβαρηνοί

Οι **Τιβαρηνοί** ή **Τιβαρανοί** ήταν αρχαίος λαός που ζούσε στις ακτές του Πόντου, τους καταγράφουν ο Ηρόδοτος, ο Ξενοφών, ο Στράβων και άλλοι κλασσικοί συγγραφείς. Η καταγωγή τους ήταν κατά μερικούς Σκύθες, κατά άλλους πρωτο-Καρτβελιανοί, κατά άλλους ξεχωριστή εθνική ομάδα.
 Οι Τιβαρηνοί ζούσαν στην περιοχή ανάμεσα στους Χάλυβες και τους Μοσσύνοικους, στα ανατολικά του ποταμού Ισίς, η χώρα τους είχε το όνομα Τιβαρηνία. Ο πρώτος που τους κατέγραψε ήταν ο Ηρόδοτος, σύμφωνα με τους αρχαίους Έλληνες ήταν Σκύθες. Ο Στράβων τους περιγράφει ότι ζούσαν στα ορεινά, η πρωτεύουσα τους ήταν η Ορντού. Περιγράφονται σαν χαρούμενος και ειρηνικός λαός που εκτελούσαν με προθυμία τα καθήκοντα τους. Ο οπλισμός τους περιείχε ξύλινα κράνη, μικρές ασπίδες και κοντά βέλη με ψηλές ακίδες. Ο Ξενοφών με τους υπόλοιπους Έλληνες έζησαν για τρεις μέρες στην περιοχή τους. Οι τρείς φυλές έζησαν μαζί για πολλούς αιώνες μέχρι την Ρωμαϊκή αυτοκρατορία. Τους 6ο - 5ο αιώνα π.Χ. υποτάχθηκαν στην Αχαιμενιδική Αυτοκρατορία και ενσωματώθηκαν στην 19η Σατραπεία.

## Παραπομπές



## Πηγές

*Morritt, R.D. (2010) Stones that Speak. EBSCO ebook academic collection. Cambridge Scholars Pub.
*Toumanoff, Cyril (1963). Studies in Christian Caucasian History. Georgetown University Press.
*Lorenzo D'alfonso. "Tabal, an 'out-group' definition in the first Millennium BCE." 2012. 
*Rayfield, Donald (2012). Edge of Empires: A History of Georgia.

Κατηγορία:Ιστορία του Πόντου
Κατηγορία:Αρχαίοι λαοί της Μικράς Ασίας
Κατηγορία:Αρχαία Ελλάδα-επέκταση
Χλωριούχο διδεκυλδιμεθυλαμμώνιο

Το **χλωριούχο διδεκυλοδιμεθυλαμμώνιο** (*DDAC, Didecyldimethylammonium chloride*) είναι χημική ένωση του τεταρτοταγούς αμμωνίου που χρησιμοποιείται ως αντισηπτικό και απολυμαντικό. Ανήκει στα χλωρίδια.

Προκαλεί τη διακοπή των διαμοριακών αλληλεπιδράσεων και τη διάσπαση των λιπιδικών διπλών στοιβάδων. Η βακτηριοστατική δράση του (δηλ. αποτροπή της ανάπτυξης) ή η βακτηριοκτόνος δράση (δηλ. θανάτωση μικροοργανισμών) του DDAC εξαρτάται από τη συγκέντρωσή του και τη φάση ανάπτυξης του μικροβιακού πληθυσμού. 

Είναι ένα βιοκτόνο ευρέως φάσματος κατά των βακτηρίων και των μυκήτων και μπορεί να χρησιμοποιηθεί ως απολυμαντικό καθαριστικό για λευκά είδη. Συνιστάται για χρήση σε νοσοκομεία, ξενοδοχεία και βιομηχανίες. Χρησιμοποιείται επίσης στη γυναικολογία, τη χειρουργική, την οφθαλμολογία, την παιδιατρική και για την αποστείρωση χειρουργικών εργαλείων, ενδοσκοπίων και επίσης για την απολύμανση των επιφανειών. Χρησιμοποιείται και ως πρόσθετο - εμποτιστικό χημικό, μαζί με ενώσεις του χαλκού ή αζόλεςγια την βιολογική προστασία του ξύλου.

Σε ποντίκια αυτό το απολυμαντικό βρέθηκε να προκαλεί στειρότητα και γενετικές ανωμαλίες όταν συνδυάζεται με αλκύλιο (60% C14, 25% C12, 15% C16) διμεθυλοβενζυλο χλωριούχο αμμώνιο (ADBAC). Αυτές οι μελέτες έρχονται σε αντίθεση με το παλαιό σύνολο τοξικολογικών δεδομένων για τις ενώσεις τεταρτοταγούς αμμωνίου που εξετάστηκαν από την Υπηρεσία Προστασίας του Περιβάλλοντος των ΗΠΑ (US EPA) και την Επιτροπή της ΕΕ. Επιπλέον, το DDAC, καθώς και άλλες ενώσεις τεταρτοταγούς αμμωνίου, μπορούν να οδηγήσουν στην αύξηση της αντοχής σε μικροοργανισμούς όταν χρησιμοποιούνται σε υποθανατηφόρες συγκεντρώσεις.

## Παραπομπές

Κατηγορία:Χλωρίδια
Κατηγορία:Αντισηπτικά
Βίσση

Το επώνυμο **Βίσση** είναι κυπριακής καταγωγής. Μπορεί να αναφέρεται στα εξής πρόσωπα:

* Άννα Βίσση (γενν. 1957), Ελληνοκύπρια τραγουδίστρια
* Λία Βίσση (γενν. 1955), Ελληνοκύπρια τραγουδίστρια
Δασκάλια Παξών

Τα **Δασκάλια** ή **Δασκαλιά** είναι μικρό σύμπλεγμα από βραχονησίδες στο Ιόνιο Πέλαγος, το οποίο βρίσκεται στο νοτιοανατολικό άκρο των Αντίπαξων, νότια από το ακρωτήριο Οβορός. Έξι είναι οι κύριες βραχονησίδες: Μπουρδουμπού (η νοτιότερη), Ξεροσφουγγάρια (2 - η βορειότερη), Πλάκα ή Μάκρη (η μεγαλύτερη), Τρυπητός (ή Τρυπητό) και Ψηλός (ή Υψηλό).

## Εξωτερικοί σύνδεσμοι

* Αντίπαξοι, Δασκάλια, Φάρος Άκρα Οβορός στο https://www.youtube.com/.

## Παραπομπές


Κατηγορία:Νησιά της Ελλάδας
Ανν Μπερμάν

Η **Ανν Μπερμάν** (), (Παρίσι, 23 Μαρτίου 1889 - 25 Απριλίου 1979) ήταν Γαλλίδα φαρμακοποιός και μεταφράστρια. Άνηκε στον στενό κύκλο της Μαρίας Βοναπάρτη, της οποίας ήταν γραμματέας, και μετέφρασε έργα των Φρόυντ, Άννας Φρόυντ και Έρνεστ Τζόουνς.

## Βιογραφία
Η Ανν Μπερμάν γεννήθηκε στις 23 Μαρτίου το 1889. Το 1926 υποστήριξε τη διατριβή της στον τομέα της φαρμακευτικής με τίτλο *Recherches sur la structure anatomique du fruit des borraginacées* (Έρευνα για την ανατομική δομή του καρπού των Borraginaceae)  στο Πανεπιστήμιο του Παρισιού. Στη συνέχεια εργάστηκε στο νοσοκομείο Sainte-Anne στο τμήμα του Εντουάρ Τουλούζ μέχρι το 1924, πριν εγκατασταθεί για αρκετά χρόνια ως φαρμακοποιός στην οδό Miromesnil 54 στο Παρίσι. Συγκεκριμένα, έγινε εκπρόσωπος των φαρμακοποιών στο συνδικαλιστικό σωματείο και μέλος της φεμινιστικής λέσχης Soroptimist το 1928.

Πραγματοποίησε μια ανάλυση με τη Μαρία Βοναπάρτη, της οποίας έγινε συνεργάτιδα. Εκλέχθηκε ως το πρώτο μέλος της Ψυχαναλυτικής Εταιρείας του Παρισιού στις 10 Ιανουαρίου το 1927 και ήταν υπεύθυνη της γραμματείας του Ινστιτούτου Ψυχανάλυσης όταν δημιουργήθηκε το 1934. Η αλληλογραφία της με τη Μαρία Βοναπάρτη παρέχει πληροφορίες για την πορεία της Εταιρείας Ψυχανάλυσης. Έλαβε μέρος στη δίκη του Ρενέ Λαφόργκ, αμέσως μετά τον πόλεμο, όταν δικάστηκε για τις σχέσεις του με τις ναζιστικές αρχές, κατηγορίες για τις οποίες τελικά αθωώθηκε. Ο Σερζ Λεμποβισί υπογράμμισε ότι οι μεταφράσεις της εξασφάλισαν την ευρεία διάδοση του έργου του Φρόυντ στη Γαλλία, ιδίως μέσω της βιογραφίας του Έρνεστ Τζόουνς που μετέφρασε, αλλά και της Άννας Φρόυντ.

## Μεταφράσεις

* Sigmund Freud
** *Anna O : études sur l'hystérie*, avec Breuer, Paris : Hatier, 2003 (ISBN 9782218742262).
** *La technique psychanalytique*, Paris, Puf, 2002 (ISBN 9782130444664).
** *La naissance de la psychanalyse : lettres à Wilhelm Fliess*, notes et plans (1887-1902), Paris, Puf, 2009 (ISBN 9782130578123) (traduction partielle).
* Anna Freud, Paris, Presses universitaires de France, 2001, 166 p. (ISBN 978-2-13-051834-1) (3e partie).
* Ernest Jones, *La vie et l'œuvre de Sigmund Freud* (deux premiers tomes) PUF-Quadridge rééd. 2006 (T 1 : (ISBN 2130556922); T2: (ISBN 2130556930))

## Σημειώσεις και παραπομπές


Κατηγορία:Γάλλοι φαρμακοποιοί
Κατηγορία:Γάλλοι μεταφραστές
Σανσί

Το **Σανσί**  (  ;  κινέζικα: 山西, παλαιότερα ρωμανική ως **Shansi**) είναι  μεσόγεια επαρχία της Λαϊκής Δημοκρατίας της Κίνας και αποτελεί μέρος της περιοχής της Βόρειας Κίνας. Πρωτεύουσα και μεγαλύτερη πόλη της επαρχίας είναι η Ταϊγιουάν. Η συντομογραφία ενός χαρακτήρα της επαρχίας Σάνσι είναι "晋" ( pinyin ), και προέρχεται από το κράτος των Jin που υπήρχε εκεί κατά την περίοδο της Άνοιξης και του Φθινοπώρου . 

Το όνομα *Shanxi* σημαίνει "Δύση των Βουνών", μια αναφορά στην τοποθεσία της επαρχίας, που είναι δυτικά των βουνών Taihang .  Το Shanxi συνορεύει με την επαρχία Hebei στα ανατολικά, την επαρχία Henan στα νότια, την επαρχία Shaanxi στα δυτικά και την Εσωτερική Μογγολία στα βόρεια. Το έδαφος του Shanxi χαρακτηρίζεται από ένα οροπέδιο που οριοθετείται εν μέρει από οροσειρές. Πολιτισμικά, το Σάνσι κυριαρχείται σε μεγάλο βαθμό από την εθνοτική πλειοψηφία των Χαν, που αποτελούν πάνω από το 99% του πληθυσμού της.

## Ιστορία
Την περίοδο της Άνοιξης και του Φθινοπώρου (722–403 π.Χ.), η πολιτεία Τζιν βρισκόταν στη σημερινή επαρχία Σανσί. Υπέστη μια τριμερή διάσπαση στις πολιτείες Χαν, Ζάο και Γουέι το 403 π.Χ., την παραδοσιακή ημερομηνία που λαμβάνεται ως η έναρξη της περιόδου των εμπόλεμων κρατών (403–221 π.Χ.). Μέχρι το 221 π.Χ., όλα αυτά τα κράτη είχαν περιέλθει στο κράτος του Τσιν, το οποίο ίδρυσε τη δυναστεία Τσιν (221–206 π.Χ.). 

## Παραπομπές


## Εξωτερικοί σύνδεσμοι
* 

Κατηγορία:Επαρχίες της Κίνας
Κατηγορία:Σελίδες με μη επιθεωρημένες μεταφράσεις